Tšehhi krooni maad
Tšehhi krooni maad (tšehhi keeles země Koruny české; saksa keeles Böhmische Kronländer; Länder der Böhmischen Krone, ladina keeles Corona regni Bohemiae), mida kutsuti ka Püha Václavi krooniks (země Koruny svatováclavské) või lihtsalt Tšehhi krooniks (Koruna česká), viitab alale, mida ühendasid Tšehhi kuningate valitsemise all feodaalsuhted. Järelikult ei viita mõiste füüsilisele kroonile, mida kandsid Tšehhi valitsejad – Püha Václavi kroonile, vaid Tšehhi riigile endale. Tšehhi kroon ei olnud kunagi personaalunioon ega võrdsete liikmete föderatsioon. Vastupidi, Tšehhi kuningriik seisis kõrgemal kui muud osastisriigid. Tšehhi krooni kõrval puudusid ühised riiklikud institutsioonid.